آيت ملول
أيت ملول ( بالامازيغيّة : ⴰⵢⵜ ⵎⵍⵍⵓⵍ) هي مدينة مغريبية كاينة في إقليم إينزݣان أيت ملول، جهة سوس ماسة. ساكنين فيها 171574 نسمة، على حسب الإحصاء العام 2014.

جغرافيا 
كاينة أيت ملول فنّص لجنوبي ديال واد سوس و عندها جزء كبير من السهل ديال سوس. لارتفاع ديالها على البحر مابين 20 و 40 ميترو.

لجو 
الجو ديال أيت ملول تقريبا جاف ، وقت شتا كايكون دافي مكاتفوتش تّساقطات 239 ملم فالعام و فالصيف كايكون سخون. الموقع ديالها لي كاين فجنوب الأطلس الكبير كايحميها من الريح و لجو لي كايجي من الشمال د لمغريب ، و فنفس الوقت القرب ديالها من البحر كايخلي لجو يكون مزيان مكايفوتش 25 درجة هادشي لي كايخلي المنطقة يكون عندها جو متنوع.

السكان 
كاتعرف أيت ملول تزايد كبير فعدد السكان حيت مابين 2004 و 2014 تزادت %2.8 ديال نّاس. الأغلبية شباب بمعدل %64 د سّاكنة ، منبعد كايجيو لوليدات ب 29% و كايتبعوهم لعجايز ب %7.

إحصائيات 
 نسبة الأمية : 25,9%
 نسبة السكان اللي قاريين فوق الثانوي (ثانوي وجامعة): 16,9%
 نسبة الناس النشيطين (اللي يقدرو يخدمو): 47,7%
 سبة البطالة: 14,9%
 نسبة الناس اللي خدامين في الدولة (أو العاطلين اللي سبق ليهوم خدمو): 8,5%
 نسبة الناس اللي خدامين في القطاع الخاص (أو العاطلين اللي سبق ليهوم خدمو):57,8%

الطبيعة 
كانت مدينة ايت ملول غابة ديال أركان و لكن بسباب كترت لبني بقى فيها غير 1000 هيكتار سميتها غابة أدمين و هي أكبر غابة ديال أركان لي كاينة فسوس ماسة.

ناس معروفين 

 وليد أزارو

عيون لكلام 

جهة سوس ماسة
مدون د لمغريب
مقالات فيها مصدر و 3000 بايت